पाएं अपने शहर की ताज़ा ख़बरें और फ्री ई-पेपरडाउनलोड करें
विधायक चन्द्रभान सिंह आक्या ने राज्य सरकार से पत्रकारों को कोरोना वॉरियर्स का दर्जा देने की मांग की है। उन्होंने इस संबंध में मुख्यमंत्री अशोक गहलोत को पत्र लिखा है। विधायक चंद्रभान सिंह आक्या ने बताया कि वैश्विक महामारी कोरोना संक्रमण काल में मिडियाकर्मी निरन्तर अपनी जान जोखिम में डालकर सरकार की गाईड लाईन को जन-जन तक पहुंचाने तथा आमजन की परेशानियों को प्रशासन के सामने लाने का कार्य कर रहे हैं।
मिडियाकर्मी लगातार अपने कर्तव्यों का निर्वहन ईमानदारी पूर्वक कर रहे हैं, विगत डेढ वर्षों से पत्रकारों ने अपनी जान की परवाह किए बिना लगातर रिर्पोटिंग की है। इस दौरान कईं मिडियाकर्मी संक्रमित हो चुके हैं, ऐसे में समाज तथा सरकार का भी दायित्व बनता है कि मिडियाकर्मियों की मदद के लिए हाथ बढाया जाये।
विधायक आक्या ने राज्य सरकार से चिकित्सकों, सुरक्षा कर्मियों, सफाई कर्मियों की तरह ही राज्य के समस्त श्रेणी के पत्रकारों को कोरोना वारियर्स घोषित करने की मांग करते हुए पत्र लिखकर पत्रकारों को सभी सुविधाओं का लाभ देने की बात कही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn